Държавен вестник, бр. 92, 2010 г., стр. 132

СТР.  132	
Д Ъ Р Ж А В Е Н  В Е С Т Н И К 	
БРОЙ  92
Компетентност № 11: „ИЗПЪЛНЕНИЕ НА ЗАПОВЕДИ“
Определение:	
Съвкупност от качества и умения за възприемане на информация от заповедите, планиране, 
организиране, управление и контрол на процеса на заповедоизпълнението и докладването 
на резултатите.
Аспекти:	
1. Възприемане на информация.
	
2. Организиране на процеса на изпълнение.
	
3. Докладване на изпълнението.
Стандарти на изпълнение:
№
ОПИСАНИЕ НА НИВАТА И АСПЕКТИТЕ
10
Търсен от колегите за помощ при възприемане и изпълнение на заповедите. Делегира и кон­
тролира дейността по заповедоизпълнението. Изготвя задълбочени анализи, като борави с много 
данни и факти. Прави предложения, които доказват ефективността си при приложението си.
9
Бързо и точно възприема и интерпретира заповедта в екстремални ситуации. Компетентно 
разпределя и делегира отговорностите по организирането на заповедоизпълнението. Прави пре­
зентация на процеса и резултатите по изпълнението на заповедта. Колегите се консултират с него 
и търсят експертното му мнение.
8
Способен е да извлича основното при възприемане на информацията от заповедите. Приори­
тизира различните етапи при изпълнението на заповедите. При докладване прави предложение за 
по-ефективно изпълнение на задачите и за в бъдеще. 
7
Търси допълнителна и компетентна информация по точното възприемане и интерпретиране на 
заповедите.  Използва пълноценно допълнителната информация за ефективното организиране на 
процеса на заповедоизпълнението. Представя в добър вид и съдържание доклад-анализите. 
6
Точно възприема и интерпретира информацията. Организира и контролира процеса на из­
пълнение на заповедите. При докладването посочва не само резултатите, но и проблемите при 
изпълнението на заповедта. 
5
Възприема информацията от заповедите. Предава и разпределя задачите по изпълнението на 
заповедите в указаните срокове и без пропуски. Точно и ясно докладва резултатите по извършената 
работа, а при необходимост ги представя в писмен вид. 
4
Среща трудности и изборно (с пропуски) възприема информацията при получаването на 
устни заповеди. Предава с пропуски изискванията на подчинените си по заповедоизпълнението 
и невинаги спазва указаните срокове.  Представя добре устните доклади, но допуска пропуски 
при писмените.
3
Среща трудности и избирателно (с пропуски) възприема информацията при получаването 
на писмени заповеди. Некоректно и неточно организира процеса на изпълнение поради из­
кривявания при възприемането. Информацията от доклада не отговаря на целите и задачите 
на заповедите.
2
Среща трудности при възприемането и осмислянето на информацията. Стреми се да прехвърля 
отговорности по заповедоизпълнението. Докладва избирателно с укриване на пропуските.
1
Не желае да възприема заповедите. Не умее да се самоорганизира за изпълнението на заповеди. 
Не желае да организира изпълнението на заповедите. Не умее да докладва уставно.
Компетентност № 12: „ПРИГОДНОСТ ЗА РАБОТА В СПЕЦИФИЧНИ УСЛОВИЯ“
Определение:	
Способност на военнослужещия, основана на неговите психофизиологични качества, ква­
лификация и натренираност, да взема бързи и адекватни решения в ежедневната работа 
и в критични ситуации.
Аспекти:	
1. Пригодност за работа в екстремални условия.
	
2. Психофизиологични качества на личността.
	
3. Специфична квалификация и тренинги.